Typisk boligområde i Vorkuta, vinteren 2007
**Vorkuta** (russisk: Воркута́) er en kullgruveby i republikken Komi i Russland. Den ligger ved elva Vorkuta, like nord for polarsirkelen i Petsjoras kullbekken. Innbyggertall: 74 266 (folketelling 2008). 

Byen har sin opprinnelse i en av de mest beryktede arbeidsleirene i Gulag, etablert i 1932. Det var i Vorkuta (i 1937) at stalinistregimet på 1930-tallet fullførte den fysiske likvideringen av den trotskistiske venstreopposisjonen. 

I 1941 ble byen og arbeidsleirsystemet rundt den knyttet til resten av landet via en fangebygget jernbane fra Konosja og Kotlas til leirene ved Inta. Vorkuta fikk bystatus 26. november 1943. Byen var det største senteret for Gulag-leire i europeisk Russland og var administrativt senter for et stort antall mindre leire og underleire, blant dem Kotlas, Petsjora og Izjma (dagens Sosnogorsk). I 1953 var byen åsted for et større opprør blant fangene i leirene, i det såkalte Vorkutaopprøret. Som ved andre fangeleir-opprør (som Kengiropprøret) ble det blodig slått ned av Den røde hær og NKVD. Senere, på 1950-tallet, ble mange av Gulag-leirene lagt ned. Det er imidlertid blitt rapportert at enkelte leire i Vorkutaområdet fortsatte i drift helt inn på 1980-tallet.

Under den kalde krigen var en fremskutt base for strategiske bombefly lokalisert like ved byen.

Etter årtusenskiftet har mange av gruvene rundt byen blitt stengt på grunn av problemer med høye driftskostnader. På slutten av 1980-tallet og inn på 1990-tallet var det streiker og aksjoner fra gruvearbeidere som ikke hadde fått lønn på over ett år.

Demografisk utvikling
---------------------

|
|  |
Innbyggerantall| 1959 | 1970 | 1979 | 1989 | 2002 | 2008 |
| --- | --- | --- | --- | --- | --- |
| 83 200 | 90 000 | 101 200 | 115 600 | 84 917 | 74 266 |

Referanser
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Rosstat. Besøkt 23. januar 2019.
2. ↑  «Vorkuta», globalsecurity.org
3. ↑  «Vorkuta Miners Hold Authorities Prisoners», aha.ru

Eksterne lenker
---------------

* (ru) Offisielt nettsted Rediger på Wikidata

* (en) Vorkuta – kategori av bilder, video eller lyd på Commons Rediger på Wikidata
* Satellittbilder av Vorkuta-regionen
* Don't Forget Vorkuta: A Soviet Holocaust Storbritannias flagg
* Fotografier – Vorkuta by
	+ Fotos fra byen på nettstedet til den lokale gruveredningsgruppen
	+ Fotos fra Vorkuta, 1996
	+ Lenker til fotos fra Vorkuta og Usinsk, 1998
	+ Rusko 2005 – Galerie: Vorkuta Tsjekkias flagg
* Historiske fotografier
	+ Fotod
	+ Gulag report – Vorkuta Arkivert 6. januar 2008 hos Wayback Machine.
	+ Gulag-leir utenfor Vorkuta
* Andre fotografier
	+ Trekors for tyske fanger i Gulag
	+ Kullgruver i Vorkuta
	+ Places and mines - Vorkuta Russlands flagg

  


| * v
* d
* r
Byer i republikken Komi |
| --- |
| Hovedstad: Syktyvkar |
| Republikken Komi's flagg | Inta **·** Jemva **·** Mikun **·** Petsjora **·** Sosnogorsk **·** Ukhta **·** Usinsk **·** Vorkuta **·** Vuktyl | Flag of Russia |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |